Associatio Esperantica Bataviae
Associatio Esperantica Bataviae (Batavice: Esperanto Nederland) sodalitas officialis esperantistarum Nederlandiae est partes repraesentatorias omnes apud Universalem Societatem Esperanticam/UEA agens.

Labor editorius et praesidium
Sodales sexies in anno nanciscuntur periodicum cui titulus annis inter 1994 et 2010 FEN’X fuit. Alluditur sic ad avem Phoenicem et ad compendiariam versiom (FEN) pro Foederatione Esperantica Nederlandica. Nostris autem diebus periodicum  nuncupatur "Fenikso". Disponit commentarius nunc Petrus Buijnsters.

Anno 2017 praesidio interfuerunt:
 praeses et instructionum moderator: Saïd Balouchi
 secretarius et coniunctarum urbium expertus: Petrus Engwirda
 arcarius: Ludovicus Demmendaal
 in educatoriis et linguisticis: Rob Moerbeek
 prosopobiblii et communicationis socialis peritus: Andreas Hovinga

Historia 
Associatio Batavica Esperanto Nederland nata est anno 1994 sub nomine Federacio Esperantista de Nederlando (FEN): huc confusae sunt sodalitates duae, Nederlanda Esperanto-Asocio et operariorum societas Federacio de Laboristaj Esperantistoj. Tertia societas unionem petitura fuit grex Esperanticum docentium  (Nederlanda Grupo de Geinstruistoj pri Esperanto, NGGE; videlicet sectio nationalis Associationis Esperanticum docentium internationalis).

Sic associatio nova Batavica classes varias sociales professionalesque coadunat, quae notio Batavis fortasse magis quam aliis populis innata est. Nomen novum breve et lingua Batavica et lingua Esperantica bene intelligitur, unde designationem hanc aptam declaraverunt.

Nexus externi 
 Situs proprius 
 Periodici sodalicii "Fenikso" specimina nonnulla 
Nederlandia
Societates linguisticae
Lingua Esperantica
Constituta 1994